L'article 13.5 de la Llei 18/2005, de 27 de desembre, d'equipaments comercials estableix que el Pla territorial sectorial d'equipaments comercials pot establir terminis per a la presentació de sol·licituds de llicències comercials en el conjunt de Catalunya, en àmbits territorials específics, o en determinats sectors d'activitat.
L'article 13 del Decret 379/2006, de 10 d'octubre, pel qual s'aprova el Pla territorial sectorial d'equipaments comercials, estableix que les sol·licituds per a la implantació del format centre comercial que hagin d'acollir-se als dimensionaments disponibles hauran de presentar-se dins dels períodes que s'establiran a tal efecte mitjançant resolució de la Direcció General de Comerç
Per això, de conformitat amb les meves atribucions,
Resolc:.1 Convocar el procés de concurrència de sol·licituds per a la implantació del format centre comercial que hagin d'acollir-se als dimensionaments disponibles que preveu l'annex 1.4 del Pla territorial sectorial d'equipaments comercials 2006-2009..2 Aprovar les bases que han de regir aquesta convocatòria, que consten a l'Annex 1 d'aquesta resolució..3 Contra aquesta resolució, que no exhaureix la via administrativa, es pot interposar recurs d'alçada, davant el Secretari de Comerç i Turisme, en el termini d'un mes a comptar de l'endemà de la publicació al DOGC, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, sens perjudici que es pugui interposar qualsevol altre recurs que es consideri procedent.
Barcelona, 3 de setembre de 2007
Bases.1 Les sol·licituds s'han d'adreçar a la Direcció General de Comerç en el model normalitzat que es troba al web http://www.gencat.cat/diue/doc/doc_40872398_1.doc i cal adjuntar la documentació que s'indica a l'article 14 del Decret 378/2006, de 10 d'octubre, pel qual es desplega la Llei 18/2005, de 27 de desembre, d'equipaments comercials..2 El termini de presentació de sol·licituds és de 2 mesos, comptats a partir de l'endemà de la publicació de la resolució de convocatòria específica en el DOGC..3 La concurrència de sol·licituds serà publicada al Diari Oficial de la Generalitat de Catalunya amb indicació del nom de les empreses concurrents, la localitat on es preveu cada implantació i la corresponent superfície de venda projectada..4 Els expedients concurrents es tramitaran simultàniament i seran objecte d'anàlisi conjunta..5 Els criteris de valoració són els previstos a l'article 10 de la Llei 18/2005.
Per al cas que dos o més projectes compleixin suficientment i en condicions equiparables amb els criteris de l'esmentat article 10, i no existeixi dimensionament que permeti l'atorgament de la llicència per a tots aquells, s'estableixen subsidiàriament els criteris de selecció en ordre de prelació següent:
a) Es considerarà prioritari, si és el cas, el projecte presentat per un operador que no disposi de cap establiment en el municipi on pretengui ubicar la nova implantació en el format de què es tracti.
b) Quan no es pugui prioritzar en base al criteri precedent, es considerarà prioritari el projecte que incorpori un conveni amb l'Administració local corresponent pel qual la implantació de l'establiment vagi acompanyada d'actuacions d'urbanisme comercial i projectes que millorin les infraestructures d'equipament municipal en els principals eixos comercials del municipi, els quals s'hauran de finançar en tot o en part per l'operador comercial.
projectes concurrents incorporin aquest tipus d'actuacions s'atorgarà la llicència a l'operador l'oferta econòmica del qual sigui més elevada.
c) Quan no es pugui prioritzar en base a cap dels dos criteris precedents, es considerarà prioritari el projecte que prevegi una menor superfície de venda.
Aplicats aquests criteris d'avaluació, es denegaran aquelles sol·licituds per a les quals no existeixi dimensionament disponible que permeti la seva autorització..6 El termini per resoldre les sol·licituds és de sis mesos a comptar de l'endemà de la finalització del termini de presentació.
El termini pot ésser prorrogat tres mesos més per mitjà d'una ordre del conseller o consellera competent en matèria de comerç..7 No poden concórrer a aquesta convocatòria projectes localitzats en municipis que disposin d'un Programa d'orientació per a l'equipament comercial vigent que possibiliti una implantació en format centre comercial no subjecta al dimensionament del Pla territorial sectorial d'equipaments comercials.